ai4bharat/Pralekha huggingface dataset:
वस्त्रोद्योग मंत्रालय
राष्ट्रीय तांत्रिक वस्त्रोद्योग अभियान  या पथदर्शी कार्यक्रमाअंतर्गत विशेष धागा , कृषी - वस्त्रोद्योग , प्रोटेक, स्पोर्टटेक आणि जिओटेक या विशेष क्षेत्रातील 20 धोरणात्मक प्रकल्प वस्त्रोद्योग मंत्रालयाने केले मंजूर
नवी दिल्ली, 2 नोव्हेंबर 2022
वाणिज्य आणि उद्योग, ग्राहक व्यवहार, अन्न आणि सार्वजनिक वितरण आणि वस्त्रोद्योग मंत्री पियूष गोयल यांच्या अध्यक्षतेखाली वस्त्रोद्योग मंत्रालयाने, 1 नोव्हेंबर 2022 रोजी कृषी - वस्त्रोद्योग, विशेष धागा, स्मार्ट वस्त्रोद्योग, अॅक्टिव्हवेअर टेक्सटाइल्स, धोरणात्मक अनुप्रयोग क्षेत्र संरक्षक साधनसामग्री आणि क्रीडा पोशाख वस्त्रोद्योगाच्या क्षेत्रातील सुमारे 74 कोटी रुपयांच्या 20 धोरणात्मक संशोधन प्रकल्पांना मंजुरी दिली. हे धोरणात्मक संशोधन प्रकल्प ‘राष्ट्रीय तांत्रिक वस्त्रोद्योग अभियान’ या प्रमुख कार्यक्रमांतर्गत येतात.
या 20 संशोधन प्रकल्पांपैकी,स्पेशॅलिटी फायबरचे 5 प्रकल्प, कृषी वस्त्रोद्योगाचे 6 प्रकल्प, स्मार्ट टेक्सटाइलचे 2 प्रकल्प, संरक्षणात्मक उपकरणे आणि पोशाखांचे 2, जिओटेक्स्टाइलचे 2, अॅक्टिव्हवेअरचा 1, धोरणात्मक अनुप्रयोग क्षेत्रातील 1 , आणि क्रीडा वस्त्रोद्योगामध्ये एक प्रकल्प मंजूर करण्यात आला आहे.
मंत्र्यांनी यावेळी विविध मंत्रालयातील अधिकार्यांसह तांत्रिक वस्त्रोद्योगाशी संबंधित त्यांच्याकडे असलेली माहिती दिली. भारतीय अर्थव्यवस्थेच्या विकासासाठी धोरणात्मक प्रकल्प करण्यासह आत्मनिर्भर भारताच्या दिशेने एक पाऊल असलेल्या विशेषत: जिओटेक, औद्योगिक आणि संरक्षणात्मक, कृषी आणि पायाभूत सुविधांच्या क्षेत्रासंदर्भातील सत्रात आयआयटी, सरकारी संस्था, संशोधन संस्था आणि प्रख्यात उद्योगपतींसह आघाडीच्या भारतीय संस्थांनी सहभाग घेतला..
“भारतातील तांत्रिक वस्त्रोद्योग क्षेत्रात संशोधन आणि विकासाच्या प्रगतीसाठी उद्योग आणि शैक्षणिक क्षेत्राचे परस्पर संबंध आवश्यक आहेत. शिक्षणतज्ज्ञ, शास्त्रज्ञ आणि संशोधक यांनी एकत्रित काम करण्यासाठी त्या पद्धतीने बांधणी करणे ही काळाची गरज आहे.”, असे पियूष गोयल यांनी शास्त्रज्ञ आणि तांत्रिक तंत्रज्ञांच्या सन्माननीय गटाला संबोधित करताना सांगितले.
भारताच्या तांत्रिक वस्त्रोद्योगाच्या भविष्यातील विकासाठी तंत्रज्ञान आणि संबंधित विभागातील तज्ञ, शास्त्रज्ञ आणि शिक्षणतज्ञ यांच्या योगदानाच्या महत्त्वावर पियूष गोयल यांनी भर दिला.
भारतामध्ये विशेष धाग्याचा प्रमुख वापर असूनही,तंत्रज्ञानाचे स्वदेशीकरण हे अजूनही एक मोठे आव्हान आहे असे सांगत उद्योग आणि शैक्षणिक या दोन्ही क्षेत्रांकडून सहकार्यासाठी हस्तक्षेप आवश्यक आहे, असेही ते म्हणाले. जागतिक स्तरावर शाश्वत आणि बळकटरित्या पाय रोवले जावेत यासाठी तांत्रिक वस्त्रोद्योग क्षेत्रासाठी यंत्रसामग्री आणि उपकरणांच्या बळकट स्वदेशीकरणावर मंत्र्यांनी भर दिला
राष्ट्रीय तांत्रिक वस्त्रोद्योग अभियान अंतर्गत संशोधन आणि विकास मार्गदर्शक तत्त्वांचा आढावा आणि समर्पित स्वदेशी यंत्रसामग्री आणि उपकरणे विकास मार्गदर्शक तत्त्वे तयार करण्यावर संबंधित समितीने बैठकीत चर्चा केली आणि शिफारस केली.
तांत्रिक वस्त्रोद्योगातील नवोन्मेष आणि संशोधन कार्यक्षेत्राला चालना देण्यासाठी,व्यावसायिक उत्पादने आणि तंत्रज्ञानामध्ये परिवर्तन करण्याची स्पष्ट क्षमता असलेल्या नवकल्पना आणि प्रतिकृती संशोधन आणि विकास प्रकल्पांना ,राष्ट्रीय तांत्रिक वस्त्रोद्योग अभियान , अनुक्रमे 50 लाख आणि 100 लाख रुपयांपर्यंत पाठबळ देईल.
S.Patil/S.Chavan/P.Malandkar
सोशल मिडियावर आम्हाला फॉलो करा:@PIBMumbai /PIBMumbai /pibmumbai pibmumbai[at]gmail[dot]com /PIBMumbai /pibmumbai
(Visitor Counter : 137
संरक्षण मंत्रालय
स्वातंत्र्याच्या अमृत महोत्सवानिमित्त आयोजित केलेल्या सिक्कीम हिमालयातील चार शिखरांवरच्या चढाई मोहिमेची संरक्षण मंत्री राजनाथ सिंह यांच्या उपस्थितीत सांगता
नवी दिल्ली, 17 ऑगस्ट 2021
स्वातंत्र्याच्या अमृत महोत्सवानिमित्त, दार्जीलिंग मधल्या हिमालयीन माउंटनियरिंग इन्स्टिट्यूट या गिर्यारोहण संस्थेने आयोजित केलेल्या,सिक्कीम हिमालयातील चार शिखरांवरच्या चढाई मोहिमेची संरक्षण मंत्री राजनाथ सिंह यांच्या उपस्थितीत 17 ऑगस्ट 2021 ला नवी दिल्ली इथे सांगता झाली. 20-25 एप्रिल 2021 दरम्यान सिक्कीम हिमालयातील चार लहान शिखरावर ही मोहीम आयोजित करण्यात आली होती. ग्रुप कॅप्टन जय किशन यांच्या नेतृत्वाखाली माउंट रेनॉक, माउंट फ्रे, माउंट बीसी रॉय आणि माउंट पालुंगवर 125 गिर्यारोहकांच्या पथकाने ही मोहीम यशस्वी केली.
समुद्र सपाटीपासून 16,500 फुट उंचीवरच्या रेनॉकच्या शिखरावर 7,500 चौरस फुटाचा आणि 75 किलो वजनाचा राष्ट्रध्वज फडकवण्यात आला. ज्या ठिकाणी राष्ट्रध्वज फडकवण्यात आला त्या स्थानाला सिक्कीमचे आद्य स्वातंत्र्यसैनिक त्रिलोचन पोखरेल यांचे नाव देण्यात आले आहे, गांधी पोखरेल म्हणून त्यांचे स्मरण केले जाते.
एशिया बुक ऑफ रेकॉर्ड्स आणि इंडियन बुक ऑफ रेकॉर्ड्स मध्ये गिरीशिखरावर सर्वात मोठा तिरंगा फडकविण्याचा हा विक्रम नोंदविला गेला आहे.
दार्जीलिंग इथल्या हिमालयीन माउंटनियरिंग इन्स्टिट्यूट या गिर्यारोहण संस्थेत अथक 75 तास 2.51लाख वेळा सूर्यनमस्कार घालण्याचा जागतिक विक्रमही या चमूने केला आहे.
या अनोख्या उपक्रमाबद्दल या संस्थेची प्रशंसा करत अशा प्रकारच्या उपक्रमातून युवकांमध्ये साहसा द्वारे देशभक्तीला प्रोत्साहन मिळेल असे संरक्षण मंत्री म्हणाले. या चमूला शुभेच्छा देतानाच सहभागी झाल्याचे प्रमाणपत्रही त्यांनी प्रदान केले.
M.Iyengar/N.Chitale/P.Malandkar
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 297
विज्ञान आणि तंत्रज्ञान मंत्रालय
कोविड प्रतिबंधासाठी भारताने विकसित केलेल्या जगातील पहिल्या नाकावाटे घ्यायच्या लसीला केंद्रीय औषध मानक नियंत्रण संस्थे  कडून 18 आणि त्यावरील वयोगटासाठी, आपत्कालीन परिस्थितीत मर्यादित वापरासाठी मान्यता
नवी दिल्ली, 1 डिसेंबर 2022
कोविड प्रतिबंधासाठी भारताने विकसित केलेल्या जगातील पहिल्या नाकावाटे घ्यायच्या लसीला केंद्रीय औषध मानक नियंत्रण संस्थे  कडून 18 आणि त्यावरील वयोगटासाठी आपत्कालीन परिस्थितीत मर्यादित वापराला मान्यता मिळाली आहे. केंद्रीय विज्ञान आणि तंत्रज्ञान राज्यमंत्री  डॉ जितेंद्र सिंह यांनी आज नवी दिल्लीत जैवतंत्रज्ञान विभागाच्या स्वायत्त संस्थांच्या वार्षिक सर्वसाधारण सभेच्या अध्यक्षस्थानावरून बोलताना ही माहिती दिली.
दिल्लीतील नॅशनल इन्स्टिट्यूट ऑफ इम्युनोलॉजी येथे ही बैठक झाली. भारत बायोटेक इंटरनॅशनल लिमिटेडला कोविडसाठी जगातील पहिली नाकावाटे घेण्याची लस विकसित करण्यासाठी जैवतंत्रज्ञान विभागाने केलेल्या मदतीबद्दल डॉ जितेंद्र सिंह यांनी कौतुकाची थाप दिली.
डॉ जितेंद्र सिंग यांनी आज झालेल्या बैठकीत ऐतिहासिक आणि वेगळ्या प्रकारचा निर्णयही घेतला. बायोटेक्नॉलॉजी रिसर्च अँड इनोव्हेशन कौन्सिल  ही सर्वोच्च स्वायत्त संस्था तयार करण्यासाठी डीबीटीच्या 14 स्वायत्त संस्थांचा समावेश त्यात करण्यासाठी त्यांनी मान्यता दिली आहे.
जैवतंत्रज्ञान संशोधनाचा जास्तीत जास्त प्रभाव पाडण्यासाठी केंद्रीकृत आणि एकीकृत प्रशासनाचा हेतू त्यामुळे साध्य होईल. डीबीटी संस्थांनी विकसित केलेल्या संशोधनाच्या पायावर, डीबीटीचे वेगळे संशोधन आदेश कायम ठेवत ब्रिक समन्वय वाढवेल आणि राष्ट्रीय प्राधान्यक्रमांप्रमाणे अत्याधुनिक संशोधन हाती घेईल, असे त्यांनी सांगितले.N.Chitale/P.Jambhekar/D.Rane
सोशल मिडियावर आम्हाला फॉलो करा:@PIBMumbai /PIBMumbai /pibmumbai pibmumbai[at]gmail[dot]com /PIBMumbai /pibmumbai
(Visitor Counter : 137
पंतप्रधान कार्यालय
दक्षता सप्ताहानिमित्त 3 नोव्हेंबर रोजी आयोजित कार्यक्रमाला पंतप्रधान संबोधित करणार
केंद्रीय दक्षता आयोगाच्या नवीन तक्रार व्यवस्थापन प्रणाली पोर्टलचा पंतप्रधान करणार प्रारंभ
या पोर्टलच्या माध्यमातून नागरिकांना त्यांच्या तक्रारींच्या सद्य स्थितीबाबत वेळोवेळी संपूर्ण माहिती पुरवण्यात येणार
नवी दिल्ली, 2 नोव्हेंबर 2022
केंद्रीय दक्षता आयोगाच्या  दक्षता जागरुकता सप्ताहानिमित्त, नवी दिल्लीतील विज्ञान भवन इथे 3 नोव्हेंबर रोजी आयोजित कार्यक्रमाला पंतप्रधान नरेंद्र मोदी सकाळी 11 वाजता संबोधित करणार आहेत.
या कार्यक्रमात पंतप्रधान केंद्रीय दक्षता आयोगाच्या नवीन तक्रार व्यवस्थापन प्रणाली पोर्टलचा आरंभ करतील. नागरिकांना त्यांच्या तक्रारींच्या स्थितीबाबत नियमित वेळोवेळी माहिती उपलब्ध करून देणे ही या पोर्टलमागची संकल्पना आहे. "नीतिमूल्ये आणि उत्तम पद्धती "; "प्रतिबंधात्मक दक्षता"संदर्भातील सर्वोत्तम पद्धतींचे संकलन आणि सार्वजनिक खरेदीवरील विशेष अंक “विजये-वाणी” या सचित्र पुस्तिकांच्या मालिकेचेही पंतप्रधान प्रकाशन करणार आहेत.
जीवनाशी संबंधित सर्व क्षेत्रात एकात्मतेचा संदेश पोहोचवण्यासाठी सर्व हितसंबंधितांना एकत्र आणण्याच्या दृष्टीने, केंद्रीय दक्षता आयोग दरवर्षी दक्षता जागरूकता सप्ताह आयोजित करतो. यावर्षी 31 ऑक्टोबर ते 6 नोव्हेंबर या कालावधीत “विकसित देशासाठी भ्रष्टाचारमुक्त भारत ” या संकल्पनेसह हा सप्ताह साजरा केला जात आहे. केंद्रीय दक्षता आयोगाने आयोजित केलेल्या, दक्षता जागरुकता सप्ताहाच्या यंदाच्या संकल्पनेवर आधारित देशव्यापी निबंध स्पर्धेत सर्वोत्कृष्ट निबंध लिहिणाऱ्या पाच विद्यार्थ्यांना पंतप्रधानांच्या हस्ते पारितोषिक वितरण होणार आहे.
N.Chitale/S.Chavan/P.Malandkar
सोशल मिडियावर आम्हाला फॉलो करा:@PIBMumbai /PIBMumbai /pibmumbai pibmumbai[at]gmail[dot]com /PIBMumbai /pibmumbai
(
निती आयोग
भविष्यात नवोन्मेषक आणि उद्योजक तयार करण्यासाठी अटल इनोव्हेशन मिशन आणि डॅसॉल्ट सिस्टीम्स फाउंडेशनमध्ये भागीदारी
नवी दिल्ली, 14 एप्रिल 2021
भारतात नवोन्मेशाची डिजिटल समृद्ध व्यवस्था निर्माण करण्यासाठी आणि संपूर्ण भारतातील तरुणांमध्ये एसटीईएम आधारित नवोन्मेश आणि उद्योजकतेला प्रोत्साहन देण्यासाठी अटल इनोव्हेशन मिशन , नीती आयोगाने, आज डॅसॉल्ट सिस्टीम्स फाउंडेशन सोबत एका करारावर स्वाक्षरी केली.
अटल इनोव्हेशन मिशन च्य शीर्ष कार्यक्रमांपैकी एक, अटल टिंकरिंग लॅबने  शालेय मुलांमध्ये सर्जनशीलता आणि कल्पनाशक्ती वृद्धिंगत करण्यात महत्त्वपूर्ण भूमिका बजावली आहे. 3डी तंत्रज्ञान आणि आभासी विश्वाच्या सहाय्याने डॅसॉल्ट सिस्टीम्स फाउंडेशन भारतातील शैक्षणिक आणि संशोधनाचे भविष्य बदलण्यासाठी समर्पित आहे, प्रकल्प-आधारित, स्व-वेगवान शिक्षण सामग्री, हॅकॅथॉन आणि आव्हाने आणि आंतर-देश शैक्षणिक सहयोग या तीन विस्तृत क्षेत्रात अटल टिंकरिंग लॅब कार्यक्रमात योगदान देण्यास तयार आहे.
डॅसॉल्ट सिस्टम फाउंडेशन त्याच्या सीएसआर उद्दीष्टांचा भाग म्हणून हा उपक्रम विकसित केला आहे, जे ‘रेडी टू युज’ चा प्रारंभिक सेट असलेले एक सेल्फ-लर्निंग ट्रेनिंग कम इंस्ट्रक्शनल प्लेबुक आहे, ज्यात व्हिज्युअल समजून घेण्यासाठी उपयोगी व्हिडिओ आहेत जे अटल टिंकरिंग लॅबचे विद्यार्थ्यांसोबत डिजिटल पद्धतीने सामायिक केले जाऊ शकतो.
या कराराअंतर्गत डॅसॉल्ट सिस्टम फाउंडेशनहे अटल टिंकरिंग लॅबसाठी नाविन्यपूर्ण आव्हाने / हॅकाथॉनचे आयोजन करेल, ज्यामुळे विद्यार्थी आणि शिक्षकांमध्ये समस्या सोडवणारी कौशल्ये, वैज्ञानिक आणि तंत्रज्ञान आधारित शोध घेण्याचे कौशल्य आणि नवोन्मेश संस्कृती वृद्धिंगत होईल. आज कराराच्या स्वाक्षरीच्या आभासी सत्रादरम्यान बोलताना, नीती आयोग आणि अटल इनोव्हेशन मिशनचे संचालक आर रामानन यांनी सांगितले “डॅसॉल्ट सिस्टीम फाउंडेशन सह अटल इनोव्हेशन मिशनची भागीदारी सुरू करणे ही आमच्यासाठी मानाची गोष्ट आहे. डॅसॉल्ट सिस्टीम्स हे मोठ्या प्रमाणात मिशन क्रिटिकल सिस्टमचे डिझाइन तयार करणे आणि अभियांत्रिकी क्षेत्रातील जागतिक अव्वल क्रमांकाचे उद्योजक आहेत.
अटल इनोव्हेशन मिशनबरोबरच्या सहकार्याबद्दल आपले विचार व्यक्त करताना, डॅसॉल्ट सिस्टीम्स फाउंडेशन, भारत, संचालक मंडळाचे अध्यक्ष सुदर्शन मोगासळे म्हणाले, “भारतात डॅसॉल्ट सिस्टीम फाउंडेशनची स्थापना झाल्यापासून, आम्ही नाविन्यपूर्णता आत्मसात करण्यासाठी अनेक उपक्रम राबवीत असून आपल्या पुढच्या पिढीतील विद्यार्थ्यांना भविष्यासाठी सज्ज होण्यास सक्षम बनवित आहोत. अटल इनोव्हेशन सोबत याला एक नवीन आयाम प्राप्त होईल.”
या सहकार्यातून अटल इनोव्हेशन मिशन आणि डॅसॉल्ट सिस्टीम्स फाउंडेशन एकत्रितपणे विज्ञान आणि तंत्रज्ञान शिक्षण, कौशल्य आणि विद्यार्थ्यांमधील सांस्कृतिक संवादांसाठी शाळा आणि शालेय विद्यार्थ्यांमधील आंतर-देशी सहकार्यांना प्रोत्साहित करेल.Jaydevi PS/S.Mhatre/D.Rane
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 121
विज्ञान आणि तंत्रज्ञान मंत्रालय
हवामान संरक्षणासाठीचा भारताचा पथदर्शी आराखडा केंद्रीय मंत्री डॉ जितेंद्र सिंग यांनी केला सामायिक;
जागतिक स्तरावर या समस्येचे निराकरण करण्यात पंतप्रधान नरेंद्र मोदी प्रमुख भूमिका बजावत असल्याचे प्रतिपादन
नवी दिल्ली येथे "एकीकृत धोरण निर्मितीसाठी व्यवस्थेचे विश्लेषण"
 या विषयावरील आंतरराष्ट्रीय परिषदेत सिंग यांनी केले उद्घाटनाचे भाषण
नवी दिल्ली, 10 ऑगस्ट 2022
“एकीकृत धोरण निर्मितीसाठी व्यवस्थेचे विश्लेषण” या 3 दिवसीय आंतरराष्ट्रीय परिषदेचे उद्घाटन, केंद्रीय राज्यमंत्री  विज्ञान आणि तंत्रज्ञान; राज्यमंत्री  पृथ्वी विज्ञान; डॉ जितेंद्र सिंग यांनी आज इथे केले. हवामान संरक्षणासाठीचा भारताचा पथदर्शी आराखडा त्यांनी सामायिक केला. पंतप्रधान नरेंद्र मोदी जागतिक स्तरावर या समस्येचे निराकरण करण्यात आघाडीची भूमिका बजावत आहेत असे त्यांनी यावेळी सांगितले.
भारताने पंतप्रधान मोदींच्या नेतृत्वात समान परंतु भिन्न जबाबदारी  तत्त्वावर, निराकरण उपायांबद्दल जगासमोर एक पथदर्शी आराखडा सादर केला आहे असे डॉ जितेंद्र सिंग म्हणाले. भारत 2030 पर्यंत एकूण हरितगृह वायू उत्सर्जन  एक अब्ज टन कमी करण्यासाठी वचनबद्ध आहे, जीवाश्म इंधनावरील अवलंबित्व 2030 मध्ये एकूण वापराच्या 50 टक्क्यांनी कमी करणार आहे; कार्बनची तीव्रता 2005 च्या पातळीपेक्षा जीडीपीच्या प्रमाणात 45 टक्क्यांनी कमी करणे आणि 2070 पर्यंत संपूर्ण देश कार्बन तटस्थ करणे यासाठी भारत कटीबद्ध असल्याचेही त्यांनी निदर्शनाला आणून दिले.
इंटरनॅशनल इन्स्टिट्यूट फॉर अप्लाइड सिस्टम्स ॲनालिसिसच्या  सहकार्याने विज्ञान आणि तंत्रज्ञान विभागा अंतर्गत  स्वायत्त संस्था, टेक्नॉलॉजी इन्फॉरमेशन, फोरकास्टिंग अँड असेसमेंट कौसिंलने  या परिषदेचे आयोजन केले. यात सुमारे 1000 शिक्षणतज्ञ, संशोधक, अभ्यासक, सरकारी अधिकारी, आयआयएएसए प्रतिनिधी, विविध विषयांतील धोरणकर्ते सहभागी झाले आहेत. हवामान बदल, प्रदूषण, स्वच्छ ऊर्जा, उपजीविका आणि डिजिटलायझेशन यासह आशियातील देशांनी व्यापकपणे सामायिक केलेल्या जटिल समस्यांवर ते मंथन करत आहेत.
मलेशिया, श्रीलंका, ऑस्ट्रिया, अमेरिका, चीन, इराण, फिलीपिन्स, जपान आणि जॉर्डनमधील सहभागी तज्ञ, विविध भागधारकांमधील व्यापक परस्परसंवाद केंद्रित प्रणाली विश्लेषण साधनांचा बहुपक्षीय अनुप्रयोग करत उपाय शोधत आहेत.
भारत आपल्या विशेष भौगोलिक-हवामानाच्या परिस्थितीमुळे नेहमी नैसर्गिक आपत्तींचा बळी ठरतो असे त्यांनी सांगितले. पूर, दुष्काळ, चक्रीवादळ, भूकंप आणि भूस्खलन या वारंवार घडणाऱ्या घटना आहेत, परंतु अलीकडच्या काळात घटनांच्या वारंवारता आणि तीव्रतेची अनिश्चितता वाढली आहे. हवामान बदल याला कारणीभूत असल्याचे सांगितले जाते असे ते म्हणाले. भारत आपत्ती व्यवस्थापनात अग्रेसर असल्याने हवामान बदलासारख्या जागतिक आव्हानांना सामोरे जाण्यासाठी जग आपल्याकडे अपेक्षेने पाहत असल्याचे सिंग यांनी सांगितले.
भारत, स्वातंत्र्याचे 75 वे वर्ष, स्वातंत्र्याचा अमृत महोत्सव या रुपात साजरा करत असताना या अत्यंत महत्त्वाच्या परिषदेचे आयोजन करणे हा भारतासाठी खरोखरच अभिमानाचा क्षण आहे असा गौरवपूर्ण उल्लेख करत डॉ जितेंद्र सिंग यांनी भाषणाचा समारोप केला.
S.Kulkarni/V.Ghode/P.Malandkar
सोशल मिडियावर आम्हाला फॉलो करा:@PIBMumbai /PIBMumbai /pibmumbai pibmumbai[at]gmail[dot]com /PIBMumbai /pibmumbai
(Visitor Counter : 103
अर्थ मंत्रालय
महसूल गुप्तचर संचालनालय  उद्या 65 वा स्थापना दिवस साजरा करणार
या प्रसंगी 8 वी प्रादेशिक सीमाशुल्क अंमलबजावणी बैठक  होणार
महसूल गुप्तचर संचालनालय  यावर्षी 5-6 डिसेंबर 2022 रोजी आपला 65 वा स्थापना दिवस साजरा करत आहे. केंद्रीय वित्त आणि कॉर्पोरेट व्यवहार मंत्री निर्मला सीतारामन यांच्यासह केंद्रीय अर्थ राज्यमंत्री पंकज चौधरी या दोन दिवसीय कार्यक्रमाचे उद्घाटन करतील.
महसूल गुप्तचर संचालनालय  ही भारत सरकारच्या केंद्रीय अप्रत्यक्ष कर आणि सीमाशुल्क मंडळाच्या , अंतर्गत तस्करीविरोधी प्रकरणांवरील प्रमुख गुप्तचर आणि अंमलबजावणी संस्था आहे. हे संचालनालय 4 डिसेंबर 1957 रोजी अस्तित्वात आले. महसूल गुप्तचर संचालनालयाचे नवी दिल्ली येथे मुख्यालय तसेच 12 विभागीय युनिट्स, 35 प्रादेशिक युनिट्स आणि 15 उप-प्रादेशिक युनिट्स असून यामध्ये सुमारे 800 अधिकारी कार्यरत आहेत.
महसूल गुप्तचर संचालनालय सहा दशकांहून अधिक काळापासून संपूर्ण भारतात आणि परदेशात अंमली पदार्थ, सायकोट्रॉपिक पदार्थ, सोने, हिरे, मौल्यवान धातू, वन्यजीव वस्तू, सिगारेट, शस्त्रे, दारूगोळा, स्फोटके, बनावट नोटा, विदेशी चलन, SCOMET वस्तू, घातक आणि पर्यावरणास संवेदनशील साहित्य, पुरातन वस्तू इत्यादी तस्करीची प्रकरणे रोखण्याचे आणि शोधण्याचे आणि त्यात गुंतलेल्या संघटित गुन्हेगारी गटांविरुद्ध दंडात्मक कारवाई करण्याचे कार्य करत आहे. महसूल गुप्तचर संचालनालय व्यावसायिक फसवणूक आणि सीमाशुल्क चुकवेगिरीची प्रकरणे उघडकीस आणण्यात देखील गुंतलेले आहे.
विविध देशांबरोबर स्वाक्षरी केलेल्या सीमाशुल्क परस्पर सहाय्य करारांतर्गत आंतरराष्ट्रीय सीमाशुल्क सहकार्यामध्ये देखील महसूल गुप्तचर संचालनालय आघाडीवर आहे. या करारात माहितीची देवाणघेवाण करणे आणि इतर सीमाशुल्क प्रशासनाच्या सर्वोत्तम पद्धतींपासून शिकणे यावर जोर दिलेला आहे.
त्यानुसार, महसूल गुप्तचर संचालनालयने आपल्या स्थापना दिवसाची संधी साधून अंमलबजावणीशी संबंधित समस्यांबाबत भागीदार सीमाशुल्क संस्था आणि जागतिक सीमाशुल्क संघटना, इंटरपोल सारख्या आंतरराष्ट्रीय संस्थांशी प्रभावी हातमिळवणी करण्यासाठी प्रादेशिक सीमाशुल्क अंमलबजावणी बैठक  आयोजित केली आहे. या वर्षी या बैठकीला, जागतिक सीमाशुल्क संघटना , इंटरपोल, संयुक्त राष्ट्र संघाचे गुन्हे आणि अंमली पदार्थ कार्यालय  आणि प्रादेशिक गुप्तचर संपर्क कार्यालय - एशिया पॅसिफिक  यांसारख्या आंतरराष्ट्रीय संस्थांसह आशिया-पॅसिफिक प्रदेशातील 22 सीमाशुल्क प्रशासन संस्थांना आमंत्रित केले आहे.
या कार्यक्रमात केंद्रीय वित्त आणि कॉर्पोरेट व्यवहार मंत्री निर्मला सीतारामन यांच्या हस्ते “स्मगलिंग इन इंडिया रिपोर्ट 2021-22” च्या नव्या आवृत्तीचे प्रकाशन करण्यात येईल. या अहवालात तस्करी विरोधी आणि व्यावसायिक फसवणूक क्षेत्रातील ट्रेंड तसेच महसूल गुप्तचर संचालनालयाची कामगिरी आणि गेल्या आर्थिक वर्षातील अनुभव सादर केले जाणार आहेत.
महसूल गुप्तचर संचालनालय हा दिवस भूतकाळातील कामगिरीला उजाळा देऊन त्याचा गौरव करण्यासाठी साजरा करते. हा दिवस केंद्रीय अप्रत्यक्ष कर आणि सीमाशुल्क मंडळाच्या आणि महसूल गुप्तचर संचालनालयाच्या तरुण अधिकाऱ्यांसाठी प्रेरणा देणारा दिवस आहे. या बैठकीमुळे इतर देशांच्या सीमा शुल्क प्रशासनांशी आणि महत्त्वाच्या प्रादेशिक व्यापारी भागीदारांशी संवाद साधण्याची संधी मिळून विभागीय क्षेत्रात सीमा शुल्कासंबंधित बाबींमध्ये भारताच्या भूमिकेला बळकटी प्राप्त होते.
रेल्वे मंत्रालय
आरपीएफने देशव्यापी तपासणीत रेल्वे आरक्षणाच्या पुष्टीसाठी वापरल्या जाणार्या “रिअल मॅंगो” नावाच्या बेकायदेशीर सॉफ्टवेअरचे कामकाज खंडित केले.
हे सॉफ्टवेअर आता पूर्णपणे निकामी झाले आहे.
या अवैध सॉफ्टवेअरच्या कारभारामध्ये गुंतलेल्या जवळपास 50 गुन्हेगारांना पकडण्यात आणि 5 लाख
रुपयांपेक्षा जास्त किमतीची तिकिटे रोखण्यात आरपीएफला यश आले आहे.
रेल्वे संरक्षण दल आरपीएफने देशव्यापी तपासणीत रेल्वे आरक्षणाच्या पुष्टीसाठी वापरल्या जाणार्या “रिअल मॅंगो” नावाच्या बेकायदेशीर सॉफ्टवेअरचे कामकाज खंडित केले आहे.
प्रवासी सेवा पुन्हा सुरू केल्यावर अनधिकृत तिकीट विक्रीत वाढ होण्याची भीती लक्षात घेता काळाबाजार करणाऱ्यांविरोधात भारतीय रेल्वेच्या रेल्वे संरक्षण दलाने  जोरदार कारवाई सुरू केली. आरपीएफच्या फील्ड युनिट्सने 09.08.2020 रोजी तिकिटांचा काळाबाजार करणाऱ्यांविरोधात केलेल्या कारवाईत "रेअर मँगो"  हे बेकायदेशीर सॉफ्टवेअर उघडकीस आणले. उत्तर मध्य रेल्वे , पूर्व रेल्वे  आणि पश्चिम रेल्वे  च्या आरपीएफ तुकड्यांनी काही संशयितांना पकडले आणि रेअर मँगो / रियल मॅंगो सॉफ्टवेअरची कार्यवाही समजून घेण्याची व उलगडण्याची प्रक्रिया सुरू केली. बेकायदेशीर सॉफ्टवेअरचे काम पद्धतशीरपणे उलगडण्याच्या वेळी पुढील गोष्टी आढळून आल्या :-
1. रियल मॅंगो सॉफ्टवेअर व्ही 3 आणि व्ही 2 कॅप्चा वगळून पुढे जाते.
2. हे मोबाईल अॅपच्या मदतीने बँक ओटीपीचे संकलन करते आणि त्यास स्वयंचलितपणे आवश्यक रूपात फीड करते.
3. हे सॉफ्टवेअर प्रवाश्यांचे तपशील आणि भरणा तपशील स्वयंचलितपणे भरते.
4. विविध आयआरसीटीसी आयडीद्वारे हे सॉफ्टवेअर आयआरसीटीसीच्या संकेतस्थळावर लॉग इन करते.
5. बेकायदेशीर सॉफ्टवेअरची विक्री ही पाच टप्प्यातील रचनेनुसार केली जाते: सिस्टम अॅडमीन आणि त्याची टीम, मावेन्स, सुपर विक्रेते, विक्रेते आणि दलाल.
6. सिस्टीम अॅडमिनला बिटकॉइन्समध्ये पैसे मिळतात.
आत्तापर्यंत या अवैध सॉफ्टवेअरच्या संचालनात किंग पिन  आणि मुख्य व्यवस्थापकांसह 50 गुन्हेगारांना पकडण्यात आणि 5 लाख रुपयांहून अधिक किमतीची तिकिटे रोखण्यात आरपीएफच्या फील्ड युनिट्सना यश आले आहे. पश्चिम बंगालमधून अवैध सॉफ्टवेअरच्या पाच प्रमुख चालकांना अटक करण्यात आली आहे. हे सॉफ्टवेअर आता पूर्णपणे निकामी झाले आहे.
डिसेंबर 2019 ते मार्च 2020 दरम्यान आरपीएफच्या एकत्रित देशव्यापी कारवाईमुळे एएनएमएस / रेड मिर्ची / ब्लॅक टीएस, टिकटोक, आय-बॉल, रेड बुल, मॅक , एन-जीईटी, सायकल, स्टार-व्ही 2 इत्यादी अनेक बेकायदेशीर सॉफ्टवेअर निकामी करण्यात आणि त्यामध्ये व्यस्त 104 गुन्हेगारांना अटक करण्यात यश आले आहे. आरपीएफने दिलेल्या माहितीद्वारे रेल्वे माहिती प्रणाली केंद्र सीआरआयएस / भारतीय रेल्वे खानपान आणिपर्यटन महामंडळ आयआरसीटीसीला पीआरएस प्रणालीतील सुरक्षा वैशिष्ट्यांना बळकट करण्यास मदत केली ज्यामुळे त्यावेळेस सॉफ्टवेअरचे कार्य निकामी करता आले.
B.Gokhale/V.Joshi/P.Kor
आरोग्य आणि कुटुंब कल्याण मंत्रालय
राज्ये/केंद्रशासित प्रदेशातल्या कोविड 19 लस उपलब्धतेबाबत अद्ययावत माहिती
राज्ये/केंद्रशासित प्रदेशांना कोविड प्रतिबंधक लसीच्या 78.58 कोटींपेक्षा अधिक मात्रा पुरवण्यात आल्या
राज्ये/केंद्रशासित प्रदेश आणि खाजगी रुग्णालयांकडे अद्याप 5.16 कोटीं पेक्षा जास्त मात्रा उपलब्ध, 1.16 कोटीपेक्षा अधिक मात्रांचा होणार पुरवठा
कोविड-19 प्रतिबंधक लसीकरणाची देशभरात व्याप्ती आणि गती वाढवण्यासाठी केंद्रसरकार कटीबद्ध आहे. कोविड-19 सार्वत्रिक लसीकरणाचा नवा टप्पा 21 जून 2021 पासून सुरु झाला. लसींची अधिक उपलब्धता, राज्ये आणि केंद्रशासित प्रदेशांना लसीकरणाचे उत्तम नियोजन करण्याच्या दृष्टीने लस उपलब्धतेवर आधीच दृष्टीक्षेप आणि प्रवाही लस पुरवठा साखळी याद्वारे लसीकरण अभियानाला अधिक गती देण्यात आली आहे.
देशव्यापी लसीकरण अभियानाचा भाग म्हणून केंद्र सरकार, राज्ये आणि केंद्रशासित प्रदेशांना कोविड प्रतिबंधक लसीच्या मोफत मात्रा पुरवत आहे. कोविड-19 लसीकरण अभियानाच्या सार्वत्रिकीकरणाच्या नव्या टप्यात केंद्र सरकार, देशातल्या लस उत्पादकांकडून उत्पादित 75% लसी खरेदी करून त्या राज्ये आणि केंद्रशासित प्रदेशांना मोफत पुरवत आहे.
|
|
VACCINE DOSES
|
|

|
|
SUPPLIED
|
|
78,58,15,125
|
|
PIPELINE
|
|
1,16,11,210
|
|
BALANCE AVAILABLE
|
|
5,16,98,785
केंद्र सरकारने आतापर्यंत सर्व स्त्रोताद्वारे 78.58 कोटींपेक्षा जास्त  लसींच्या मात्रा  आणि आणि राज्यांकडून थेट खरेदी यामार्फत राज्ये/केंद्रशासित प्रदेशांना पुरविण्यात आल्या आहेत.तसेच येत्या काही दिवसांत
1.16 कोटीपेक्षा (1,16,11,210अधिक मात्रांचा पुरवठा होणार आहे.
याशिवाय राज्ये आणि केंद्रशासित प्रदेश आणि खाजगी रुग्णालयांकडे लसीच्या 5.16 कोटी पेक्षा, जास्त मात्रा शिल्लक आणि न वापरलेल्या अशा मात्रा उपलब्ध आहेत.
संरक्षण मंत्रालय
अरबी समुद्रात स्वतंत्रपणे टेहळणी आणि देखरेख मोहीम पूर्ण करत भारतीय नौदलाच्या महिला वैमानिकांनी रचला इतिहास
नवी दिल्ली, 4 ऑगस्ट 2022
पोरबंदर येथील नेव्हल एअर एन्क्लेव्ह, स्थित भारतीय नौदलाच्या INAS 314 च्या पाच महिला अधिकार्यांनी 03 ऑगस्ट 2022 रोजी, डॉर्नियर 228 विमानातून उत्तर अरबी समुद्रात स्वतंत्र टेहळणी आणि देखरेख मोहीम पूर्ण करून इतिहास रचला. या पथकात सर्व महिला होत्या. महिलांची अशा प्रकारे स्वतंत्रपणे राबवण्यात आलेली ही पहिलीच मोहीम होती. या विमानाच्या कॅप्टन, मोहिमेच्या प्रमुख लेफ्टनंट कमांडर आंचल शर्मा होत्या. त्यांच्या पथकात वैमानिक लेफ्टनंट शिवांगी आणि लेफ्टनंट अपूर्वा गिते, टॅक्टिकल अँड सेन्सर अधिकारी, लेफ्टनंट पूजा पांडा आणि सब लेफ्टनंट पूजा शेखावत होत्या. INAS 314 हे गुजरातमधील पोरबंदर येथे तैनात असलेले नौदलाचे आघाडीचे हवाई पथक असून अत्याधुनिक डॉर्नियर 228 सागरी टेहळणी विमानाचे परिचालन करते. या हवाई पथकाचे नेतृत्व कुशल नेव्हिगेशन इन्स्ट्रक्टर असलेल्या कमांडर एस. के. गोयल यांच्याकडे आहे.
या ऐतिहासिक मोहिमेपूर्वी महिला अधिकाऱ्यांना अनेक महिन्यांचे प्रशिक्षण आणि मोहिमेचे सर्वसमावेशक बारकावे सांगण्यात आले होते. .
भारतीय नौदल सशस्त्र दलांमध्ये परिवर्तन घडवून आणण्यात आघाडीवर आहे. महिला सशक्तीकरणाच्या या प्रभावी आणि अग्रगण्य उपक्रमांमध्ये महिला वैमानिकांची भर्ती, हेलिकॉप्टर परिचालनात महिला हवाई संचालन अधिकाऱ्यांची निवड आणि 2018 मध्ये सर्व महिला असलेल्या पथकाची सागरी जगपरिक्रमा,यांचा समावेश आहे.
या प्रकारची ही पहिलीच लष्करी हवाई मोहीम अनोखी होती आणि त्यामुळे विमान परिचालन क्षेत्रातील महिला अधिकाऱ्यांना अधिक जबाबदारी स्वीकारण्याचा आणि अधिक आव्हानात्मक भूमिकांची आकांक्षा बाळगण्याचा मार्ग मोकळा होण्याची अपेक्षा आहे. संपूर्णपणे महिला अधिकाऱ्यांच्या पथकाने स्वतंत्रपणे टेहळणी मोहीम हाती घेणे हे सशस्त्र दलांसाठी एक अनोखे यश आहे.
मोहीम यशस्वीरित्या पूर्ण केल्याबद्दल आणि संपूर्ण भारतातील तसेच जगातील लाखो महिलांना प्रेरणा दिल्याबद्दल आणि सर्व बंधनांपासून मुक्त होण्यासाठी आणि त्यांची स्वप्ने पूर्ण करण्यासाठी प्रेरणा दिल्याबद्दल या अधिकाऱ्यांचे खूप खूप अभिनंदन.
"नारी शक्ती" चे खऱ्या अर्थाने दर्शन घडवणारी ही मोहीम होती.
S.Patil/S.Kulkarni/P.Malandkar
सोशल मिडियावर आम्हाला फॉलो करा:@PIBMumbai /PIBMumbai /pibmumbai pibmumbai[at]gmail[dot]com /PIBMumbai /pibmumbai
(Visitor Counter : 156
रेल्वे मंत्रालय
पहिल्यांदाच भारतीय रेल्वेची ऑक्सिजन एक्सप्रेस , बांग्लादेशात 200 मेट्रिक टन द्रवरूप वैद्यकीय ऑक्सिजनचे 10 कंटेनर घेऊन जाणार
ऑक्सिजन एक्सप्रेसच्या माध्यमातून, भारतीय रेल्वेची रुग्णांना दिलासा देण्याची मोहीम सुरूच
नवी दिल्ली, 24 जुलै 2021
भारतीय रेल्वेची ऑक्सिजन एक्सप्रेस आपला पुढचा प्रवास बांगलादेशात करण्यासाठी सज्ज झाली आहे. पहिल्यांदाच ऑक्सिजन एक्सप्रेसची परदेशातील मोहीम ठरणार आहे. आजच, या संदर्भातील दक्षिण पूर्व रेल्वे विभागाअंतर्गत 200 मेट्रिक टन द्रवरूप वैद्यकीय ऑक्सिजनचा पुरवठा करण्याची मागणी चक्रधरपूर इथल्या टाटा कार्यालयात करण्यात आली आहे. हा ऑक्सिजन बांगलादेशातील बेनापोल येथे जाणार आहे.
हा 200 मेट्रिक टन द्रवरूप ऑक्सिजन भरण्याचे काम आज सकाळी 09.25 वाजता पूर्ण करण्यात आले.
भारतीय रेल्वेने देशभरातील राज्यांमध्ये असलेल्या कोविड रुग्णांना लवकरात लवकर ऑक्सिजन पुरवठा व्हावा, या उद्देशाने 24 एप्रिल 2021 पासून ही ऑक्सिजन एक्सप्रेस सुरु केली आहे. या एक्सप्रेसच्या माध्यमातून आतापर्यंत 35000 मेट्रिक टनपेक्षा अधिक द्रवरूप ऑक्सिजन 15 राज्यांत पोचवण्यात आला आहे. यासाठी 480 ऑक्सिजन एक्सप्रेस चालवण्यात आल्या.
गरजेच्या ठिकाणी लवकरात लवकर ऑक्सिजन पुरवठा करण्याचा भारतीय रेल्वेचा प्रयत्न आहे.
S.Tupe /R.Aghor/P.Malandkar
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 225